****

**รายงานฉบับสมบูรณ์**

**แผนงาน**

**โครงการศึกษาศักยภาพเส้นทางและมูลค่าเพิ่มของแหล่งท่องเที่ยวเชิงสังคมและวัฒนธรรมในกลุ่มจังหวัดสกลนคร นครพนม มุกดาหาร**

**สู่ประชาคมเศรษฐกิจอาเซียน (AEC)**

**The study potential and value added in social and cultural tourism route of the province cluster: Sakonakorn, Nakhon phanom and Mukdahan toward Asean Economic and Community.**

**โดย**

**ผู้ช่วยศาสตราจารย์สุรศักดิ์ ศรีกระจ่าง และคณะ**

**30 กันยายน 2556**

**บทคัดย่อ**

การศึกษาครั้งนี้มุ่งศึกษาเรื่องราว(Story) ประวัติศาสตร์ วัฒนธรรม ประเพณี ที่มีในแหล่งท่องเที่ยวเชิงสังคมและวัฒนธรรมในกลุ่มจังหวัดสกลนคร-นครพนม-มุกดาหาร ที่เชื่อมโยงกับประเทศสาธารณรัฐประชาธิปไตยประชาชนลาว และประเทศสาธารณรัฐสังคมนิยมเวียดนาม โดยใช้แนวคิดความทรงจำทางสังคม (Social memory) เพื่อเชื่อมโยงความสัมพันธ์ทางประวัติศาสตร์ วัฒนธรรม ประเพณีที่มีในแหล่งท่องเที่ยวให้เกิดคุณค่าและมูลค่าในแหล่งท่องเที่ยว และใช้แนวคิดเรื่องการจัดการการท่องเที่ยว การรับรู้และความพึงพอใจของนักท่องเที่ยว (Tourists Expectation and Perception) ความพึงพอใจของผู้บริโภคต่อเส้นทางการท่องเที่ยว (Overall satisfaction with creative tourism route) ร่วมวิเคราะห์ผลการศึกษาครั้งนี้เพื่อให้เห็นถึงมูลค่าที่มีในแหล่งท่องเที่ยว

การศึกษาพบว่า คุณค่าในแหล่งท่องเที่ยวในกลุ่มจังหวัดสกลนคร-นครพนม-มุกดาหาร คือเรื่องราวทางประวัติศาสตร์ วัฒนธรรม ประเพณีที่มีความสัมพันธ์กัน ซึ่งการศึกษาพบว่าความทรงจำร่วมในแหล่งท่องเที่ยวที่ก่อให้เกิดความสัมพันธ์ ผูกพันกันระหว่างกันใน 3 ประเทศ มี 4 ด้าน คือ 1.ความทรงจำร่วมเกี่ยวกับบรรพบุรุษตั้งแต่ยุคสงครามอินโดจีน ในการกอบกู้เอกราช สู้รบกับมหาอำนาจ และการอพยพหนีสงครามจนก่อเกิดเป็นชุมชนสองฝั่งโขง ที่มีความเชื่อ ความศรัทธา และความผูกพันร่วมกัน ของผู้คนใน อนุภูมิภาคลุ่มน้ำโขง 2. ความทรงจำร่วมในเรื่องชาติพันธุ์ชาวภูไท 3. ความทรงจำร่วมในความเชื่อและสิ่งศักดิ์สิทธิ์ และ4 ความทรงจำร่วมในทรัพยากรธรรมชาติตามลำน้ำโขง

 ด้านการเพิ่มมูลค่าในแหล่งท่องเที่ยวจากความทรงจำร่วมดังกล่าว การศึกษาพบว่ามีเส้นทางในการท่องเที่ยวตามความทรงจำร่วม ใน 4 เส้นทาง ตามเส้นทาง R8 R 9 และ R 12 ดังนี้

**เส้นทางที่ 1 สกลนคร – นครพนม – มุกดาหาร – สะหวันนะเขต – เมืองวิงห์-กวางบิ่ง ( 4 วัน 3 คืน )**

ไหว้พระธาตุเชิงชุม - ชมหอระฆังเวียดนาม –ไหว้พระธาตุเรณู-ไหว้พระธาตุพนม – ชมวัดสองคอน - พิพิธภัณฑ์ท่านหนูฮัก –พักที่มุกดาหาร-ข้ามสะพานมิตรภาพแห่งที่ 2-ชมพิพิธภัณฑ์โฮจิมินห์ –พระธาตุศรีโคตรบอง – เที่ยวถ้ำกองลอง-พักที่แขวงบลิคำไซ (เส้นทาง R 8)-เดินทางสู่เมืองวิงห์-ชมบ้านลุงโฮจิมินห์-พิพิธภัณฑ์ กวีเหวี๋ยนยู – เดินทางสู่เมืองกวางบิ่ง-เที่ยวชมถ้ำฟองยา-เดินทางกลับ

**เส้นทางที่ 2 สกลนคร – นครพนม – คำม่วน – สะหวันนะเขต-มุกดาหาร ( 4 วัน 3 คืน )**

ไหว้พระธาตุเชิงชุม - พระธาตุเรณู - พระธาตุพนม - ล่องเรือชมโขง –พักที่นครพนม- เที่ยวถ้ำกองลอ – พักที่แขวงบลิคำไซ(เส้นทาง R8 ) –เดินทางกลับแขวงคำม่วน-ชมอนุสรณ์สถานเจ้าสุภานุวงศ์ -ไหว้พระธาตุศรีโคตรบอง –เดินทางเข้าสู่แขวงสะหวันนะเขต-ชมพิพิธภัณฑ์โฮจิมินห์ -พระธาตุอิงฮัง – พักที่แขวงสะหวันนะเขต- ข้ามสะพานมิตรภาพแห่งที่ 2-เที่ยวตลาดอินโดจีน-ชมพิพิธภัณฑ์ท่านหนูฮัก-วัดสองคอน-เดินทางกลับ

**เส้นทางที่ 3 เวียดนาม-คำม่วน-สะหวันนะเขต-มุกดาหาร-สกลนคร-นครพนม( 4 วัน 3 คืน )**

เดินทางจากเวียดนามตามเส้นทาง R 12 เข้าเมืองคำม่วน-ชมอนุสรณ์สถานเจ้าสุภานุวงศ์ –เดินทางตามเส้นทางสาย 11 คำม่วน สะหวันนะเขต -ชมพิพิธภัณฑ์โฮจิมินห์ –พักที่สะหวันนะเขต- เดินทางข้ามสะพานมิตรภาพแห่งที่ 2- ชมพิพิธภัณฑ์ท่านหนูฮัก- วัดสองคอน – ไหว้พระธาตุพนม – ไหว้พระธาตุเรณู – เข้าพักที่สกลนคร-ชมพิพิธภัณฑ์ภูพาน – ไหว้พระธาตุเชิงชุม – เดินทางต่อไปที่จังหวัดนครพนม-ชมหมู่บ้านมิตรภาพไทย เวียดนาม (บ้านลุงโฮ) -หอนาฬิกาเวียดนาม-เดินทางกลับ

 **เส้นทางที่ 4 กว๋างจิ – สะหวันนะเขต-คำม่วน-นครพนม-สกลนคร-มุกดาหาร ( 4 วัน 3 คืน )**

เดินทางจากกวางตรีตามเส้นทาง R 9 –เข้าแขวงสะหวันนะเขต-เดินทางต่อเส้นทางสาย 11 ไปคำม่วน-ชมพิพิธภัณฑ์โฮจิมินห์ – ชมอนุสรณ์สถานเจ้าสุภานุวงศ์-พักที่เมืองท่าแขก-เดินทางข้ามสะพานมิตรภาพแห่งที่3-เข้าจังหวัดนครพนมชมหมู่บ้านมิตรภาพไทย – เวียดนาม(บ้านลุงโฮ)-ชมหอนาฬิกาเวียดนาม –เดินทางต่อไปยังจังหวัดสกลนคร-ชมอาสนะวิหารท่าแร่-พิพิธภัณฑ์ภูพาน-ไหว้พระธาตุเชิงชุม-ชมหอระฆังเวียดนาม- พักที่สกลนคร-เดินทางสู่จังหวัดมุกดาหาร-ชมวัดสองคอน- พิพิธภัณฑ์ท่านหนูฮัก –เที่ยวตลาดอินโดจีน – ชมหอแก้ว-เดินทางกลับ

ข้อเสนอแนะในการเพิ่มคุณค่าและมูลค่าในแหล่งท่องเที่ยวกลุ่มจังหวัดสกลนคร-นครพนม-มุกดาหารในการศึกษาครั้งนี้คือ รัฐบาล ผู้ประกอบการ และชุมชน ท้องถิ่น ควรสนับสนุนให้มีการสร้างแหล่งท่องเที่ยวใหม่ เช่น พิพิธภัณฑ์ประวัติศาสตร์ วัฒนธรรมร่วมไทย-ลาว-เวียดนาม ที่มีเรื่องราวความสัมพันธ์ของผู้คนในกลุ่มอนุภาคลุ่มน้ำโขง ในเชิงประวัติศาสตร์ วัฒนธรรมร่วมที่สร้างสรรค์ มุ่งให้เกิดการเรียนรู้เพื่อความเข้าใจกันและกัน โดยใช้เส้นทางการท่องเที่ยวที่มีเรื่องราว(Story) ทางประวัติศาสตร์ วัฒนธรรมของคนในภูมิภาคนี้ และควรประชาสัมพันธ์ให้สังคมโลกรับรู้อย่างทั่วถึง โดยมุ่งให้ข้อมูลกับผู้ประกอบการอุตสาหกรรมการท่องเที่ยวที่มีเครือข่ายการดำเนินกิจกรรมในระดับประเทศ และระหว่างประเทศ

Abstract

This study aims to research the stories which related to traditional and cultural attractions of Sakon Nakon, Nakon Panom and Mukdahan including Laos PDR and Vietnam together with social memory to connect the traditional and cultural relationship of tourist attractions and to add value to traditional and cultural tourist attractions. This also aims to apply tourism management, tourist expectation and perception including overall satisfaction with creative tourism route for analyzing to express the real value of tourist attraction.

 The study shows that the value of attractions in Sakon Nakon, Nakon Panom and Mukdahan is historical, traditional and cultural stories which are related to each other. The author found that social memory which refer to the relation of 3 countries in 4 ways: 1) social memory in historical attractions of Indochina War – while they were fighting independence and surviving until believes, faith and attachment between 2 leaders of 2 countries have been being raised up, 2) social memory in Phutai’s way of life, 3) social memory in religions and believes, and 4) social memory in ecology, nature and resource of Khong River.

 Adding the value to social memory attractions as above, the author found that there are 4 social memory routes through R8, R9 and R12 as follow.

 **1st Route: R8 (4 days 3 nights) Sakon Nakon – Nakon Panom – Mukdahan – Laos PDR – Vietnam**

 Cherngchum Relic – Panom Relic – Songkon Temple – Nouhag Museum – Ho Ji Minh Museum – Longgong Cave – Srikotabong Relic – Kwiwian-Yuh Museum – Phongya Cave

**2nd Route: R8 (4 days 3 Nights) Sakon Nakon – Nakon Panom – Mukdahan – Kammoun – Savhanakhet**

Cherngchum Relic – Renu Relic - Panom Relic – Sailing in Khong River – Konglo Cave – Supanuvong Monument - Srikotabong Relic - Ho Ji Minh Museum – Inghang Relic - Nouhag Museum - Songkon Temple

**3rd Route: R9 (4 days 3 nights) Vietnam – Takhek – Savhanakhet – Mukdahan – Sakon Nakon –Nakon Panom**

Supanuvong Monument - Ho Ji Minh Museum – Nouhag Museum - Songkon Temple - Panom Relic – Renu Relic – Phuphan Museum - Cherngchum Relic – Thailand-Vietnam Friendship Village (Ho Ji Min’s house) – Vietnamese Clock Tower

**4th Route: R12 (4 days 3 nights) Quang Tri – Savhanakhet – Takhek – Nakon Panom – Mukdahan – Sakon Nakon**

Ho Ji Minh Museum – Thailand-Vietnam Friendship Village (Ho Ji Min’s house) – Vietnamese Clock Tower - Songkon Temple - Nouhag Museum – Indo-China Market – Kaewmukda Towers